หุ้นปิดเช้าพุ่ง 3.38%
ดัชนีหุ้นช่วงเช้าปิดที่ระดับ 750.86 จุด เพิ่มขึ้น 24.57 จุด (+3.38%) มูลค่าการซื้อขาย 14,775.69 ล้านบาท ได้แรงหนุนต่างชาติกลับมาซื้อสุทธิ บ่ายระวังขายทำกำไร
20 เม.ย. 2553

ดัชนีหุ้นช่วงเช้าปิดที่ระดับ 750.86 จุด เพิ่มขึ้น 24.57 จุด (+3.38%) มูลค่าการซื้อขาย 14,775.69 ล้านบาท ได้แรงหนุนต่างชาติกลับมาซื้อสุทธิ บ่ายระวังขายทำกำไร
นักวิเคราะห์ฯเผยตลาดหุ้นไทยเช้านี้ปรับตัวเพิ่มขึ้น หลังร่วงไปมากกว่า 100 จุดในช่วงที่ผ่านมา โดยได้รับแรงสนับสนุนสำคัญจากการกลับเข้ามาซื้อสุทธิของนักลงทุนต่างชาติเมื่อวานนี้ แต่มองภาคบ่ายมีโอกาสขายทำกำไร ณ ดัชนีที่ 750-752 จุด โดยให้แนวรับที่ 725 แนวต้านที่ 748 จุด 
ตลาดหลักทรัพย์ปิดตลาดช่วงเช้าวันนี้ที่ระดับ 750.86 จุด เพิ่มขึ้น 24.57 จุด(+3.38%) มูลค่าการซื้อขาย 14,775.69 ล้านบาท
ดัชนีเคลื่อนไหวในแดนบวกตลอดช่วงเช้า โดยแตะจุดสูงสุดของช่วงเช้าที่ 750.99 จุด และจุดต่ำสุดที่ระดับ 736.56 จุด
นางภรณี ทองเย็น ผู้ช่วยกรรมการผู้อำนวยการ บล.เอเซียพลัส กล่าวว่า การซื้อขายหุ้นช่วงเช้าวันนี้ดัชนีหุ้นไทยรีบาวน์ขึ้นมาได้ หลังจากที่ลดลงไปต่อเนื่องหลายวันประมาณ 100 จุด ประกอบกับการที่นักลงทุนต่างชาติกลับมาซื้อสุทธิเมื่อวานนี้ช่วยสร้างความเชื่อมั่นกับนักลงทุนในตลาดด้วย
อย่างไรก็ตาม มองว่าการปรับเพิ่มขึ้นของดัชนีในวันนี้จะเป็นเพียงช่วงาสั้นๆ เท่านั้น เพราะสถานการณ์เมืองในประเทศยังคงมีความไม่แน่นอนสูงและยังเป็นปัจจัยกดดันตลาดหุ้นไทยต่อไป โดยต้องระวังแรงขายทำกำไรในช่วงบ่ายโดยระวังที่ระดับ 750-752 จุดอาจมีแรงเทขายออกมา
ส่วนแรงซื้อของนักลงทุนต่างชาติที่กลับเข้ามามองว่าเป็นช่วงเวลาสั้นๆ และตลาดต่างประเทศช่วงเช้ายังคงไม่หวือหวามีทั้งบวกและลบ 
กรอบการลงทุนบ่ายนี้ให้แนวรับที่ 725 แนวต้านที่ 748 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTT    มูลค่าการซื้อขาย 1,264.74 ล้านบาท ปิดที่ 255.00 บาท เพิ่มขึ้น 10.00 บาท             IVL    มูลค่าการซื้อขาย 1,016.24 ล้านบาท ปิดที่ 15.70  บาท เพิ่มขึ้น 1.30  บาท                       KTB    มูลค่าการซื้อขาย   960.29 ล้านบาท ปิดที่ 13.00  บาท เพิ่มขึ้น 1.20  บาท          KBANK  มูลค่าการซื้อขาย   895.66 ล้านบาท ปิดที่ 88.25  บาท เพิ่มขึ้น 3.00  บาท                 BANPU  มูลค่าการซื้อขาย   750.83 ล้านบาท ปิดที่ 610.00 บาท เพิ่มขึ้น 20.00 บาท